Foto: EPA Tunisda xavfsizlik kuchlari va namoyishchilar o‘rtasida dushanba, 8 yanvar kuni bo‘lib o‘tgan to‘qnashuvlar vaqtida bir kishi halok bo‘ldi. Bu haqda TAP davlat axborot agentligi xabar bermoqda, deb yozadi Reuters. Ta’kidlanishicha, norozilik namoyishlari Tunisdan taxminan 40 kilometr masofadagi Teburbda boshlangan. To‘qnashuvlar natijasida besh kishi jarohat oldi va shifoxonaga olib ketildi. Umuman olganda, narxlar va soliqlarning oshishiga qarshi norozilik namoyishlari Tunisning 10 shahrida bo‘lib o‘tmoqda.